STA บวกกว่า2% นิวไฮรอบ 1 ปี ลุ้นกำไรไตรมาส 3/61 พุ่งเกือบเท่าตัว รับธุรกิจถุงมือยางโตเด่น
STA บวกกว่า 2% นิวไฮรอบกว่า 1 ปี ลุ้นกำไรไตรมาส 3/61 พุ่งเกือบเท่าตัว รับธุรกิจถุงมือยางโตเด่น ล่าสุด ณ เวลา 10.25 น. อยู่ที่ 18.30 บาท บวก 0.40 บาท หรือ 2.23% สูงสุดที่ 18.30 บาท ต่ำสุดที่ 17.90 บาท ด้วยมูลค่าซื้อขาย 168.82 ล้านบาท
1 พ.ย. 2561

ผู้สื่อข่าวรายงานว่า ราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA ล่าสุด ณ เวลา 10.25 น. อยู่ที่ 18.30 บาท บวก 0.40 บาท หรือ 2.23% สูงสุดที่ 18.30 บาท ต่ำสุดที่ 17.90 บาท ด้วยมูลค่าซื้อขาย 168.82 ล้านบาท

ทั้งนี้ ราคาหุ้น STA ปรับตัวขึ้นสูงสุดในรอบ 1 ปี นับตั้งแต่ราคาหุ้นอยู่ที่ 18.60 บาท เมื่อวันที่ 7 เม.ย.2561
ด้าน บล.กรุงศรี ระบุในบทวิเคราะห์ แนะนำ “ซื้อ” หุ้น STA ให้ราคาเป้าหมายที่ 22 บาทต่อหุ้น โดยคาดกำไรสุทธิไตรมาส 3/61 จะเพิ่มขึ้นเกือบเท่าตัวจากช่วงเดียวกันของปีก่อนจากแรงหนุนของธุรกิจถุงมือยางที่มีกำไรมากขึ้น โดยราคานี้ยังไม่ได้สะท้อนภาพรวมธุรกิจที่มีอยู่ (ยางธรรมชาติ 4 บาท และถุงมือยาง 18 บาท)